קורס גידול דבורים - רוצה ללמוד דבוראות ולעבוד בכוורת?
מחפש/ת מידע על לימודים? גידול דבורים? אנחנו רוצים לעזור לך!
קורס לגידול דבורים - לימודי דבוראות מעניין אותך?
הדבורים חשובות מאוד לבני האדם, לא רק בגלל הדבש שהן מייצרות, אלא גם בשל התפקיד המרכזי שהן ממלאות בתהליכי ההתרבות של צמחי מאכל ונוי רבים ומגוונים. לפני מספר שנים, הזדעזעו חקלאים במקומות שונים בעולם מהגילוי, שאוכלוסיית הדבורים הולכת ומתדלדלת. מאז, העניין בדבורים ובגידולן הפך לנושא בעל חשיבות ציבורית.
כעת, לא רק חוקרים ודבוראים מקצועיים מתעניינים במושגים כמו האבקה וגידול ביו - דינאמי, אלא אנשים רבים נוספים. בישראל ניתן ללמוד במספר מקומות קורס לגידול דבורים, המאפשר להעמיק בעולמן של דבורי הדבש, להכיר גורמים שונים המשפיעים על איכות החומרים המופקים מהן ואף לקבל כלים פרקטיים להקמתה של כוורת ביתית.
קורסים לגידול דבורים מתאימים לאנשים המעוניינים להכיר את התחום, לעסוק בגידול דבורים כתחביב או להפוך את ייצור הדבש ושאר חומרי הכוורת למקור פרנסה. חלק ממסלולי ההכשרה פונים גם לדבוראים בעלי ניסיון בעבודה בשטח המבקשים להרחיב את ידיעותיהם בשיטות גידול אקולוגיות.
מסלולי לימוד אלה נועדו להעניק למשתתפים ידע תיאורטי ומעשי בנושאים שונים הקשורים לעולם הדבורים וכן בתהליכי רדיית דבש וחומרי כוורת נוספים. המשתתפים לומדים לטפל בכוורת ולהתמודד עם מחלות, מזיקים והרעלות. הם מפתחים מודעות להשפעות של שינויים אקולוגיים על אוכלוסיית הדבורים, ולומדים להתאים את אופי הגידול לתנאי האקלים.
הלימודים משלבים בין הרצאות תיאורטיות לבין עבודה מעשית במכוורות. לעיתים נכללים בקורס תכנים נוספים, כגון סיורים במעבדות או צפייה בסרטים. חלק ממקומות הלימוד מספקים ציוד מגן למשתתפים (אוברול, כובע, כיסוי לפנים) ומומלץ לברר זאת מראש.
לימודי הכשרת הדבוראים נערכים בקבוצות קטנות בתדירות של פעם בשבוע או שבועיים, בדרך כלל בימי שישי בבוקר. ישנם קורסים קצרים הכוללים ארבעה או חמישה מפגשים וגם מסלולים ארוכים יותר הנמשכים לאורך מספר חודשים, במסגרתם המשתתפים זוכים להיחשף לתופעות עונתיות שונות במחזור החיים השנתי של הדבורים. כל אחד מהשיעורים בקורס נמשך בין ארבע לחמש שעות, כאשר לרוב מחולק השיעור לחלק עיוני בכיתה וחלק מעשי המתקיים במעבדה או בכוורת.
בחלק מהמקומות נערך ראיון לבדיקת ההתאמה לקורס. לעיתים נדרשים המשתתפים לחתום על הצהרה לפיה הם אינם מגלים רגישות מיוחדת לעקיצות דבורים.
עלותו של קורס לגידול דבורים נעה בין כ - 800 שקלים לקורס קצר של 4 מפגשים, לבין כ- 5,500 שקלים בקורסים הארוכים יותר. לעיתים יש לשלם דמי רישום בנוסף למחיר הקורס.
הפקולטה לחקלאות, מזון וסביבה ברחובות - המחלקה ללימודי חוץ – בפקולטה לחקלאות מתקיימים שני מסלולים, למתחילים ולמתקדמים, בקבוצות קטנות של חמישה או שישה משתתפים. כל אחד מהקורסים כולל עשרה מפגשים שבועיים הנערכים בימי שישי בבוקר. שיעורי הקורס נפתחים בשעתיים של הרצאה תיאורטית, ולאחר מכן מתקיימת עבודה מעשית בכוורת הכוללת גם סיורים במעבדות. בוגרי הקורס מקבלים תעודה מטעם האוניברסיטה העברית.
המכללה האקדמית תל חי (קריית שמונה) – התכנית המתקיימת במכללה בנויה מ – 13 מפגשים ואורכת בסך הכל 75 שעות אקדמיות. הלימודים מתקיימים בימי שישי אחת לשבועיים, ארבע שעות במפגש. בקורס מלמדים מספר מרצים, בהם פרופסור לבוטניקה המתמחה בתהליכי האבקה והפרייה, ודוקטור לחקלאות החוקר שימושים רפואיים בדבורים בחממה טכנולוגית פרטית שהקים בחיפה. מכללת תל חי מעניקה תעודה למשתתפים בסיום ההכשרה.
אוניברסיטת אריאל בשומרון – האוניברסיטה מקיימת קורס דבוראים בשיתוף עם המרכז לטיפוח יזמות עסקית. הקורס כולל עשרה מפגשים של חמש שעות אקדמיות ומשלב בין לימודים עיוניים בסביבת האוניברסיטה, לבין התנסות מעשית המתקיימת במושב עדנים. מפגשי הקורס מתקיימים פעם בשבועיים, בימי שישי בבוקר. בסיום התכנית מוענקת תעודת סיום למשתתפים מטעם מכללת אריאל.
הילמר קונמן (קריית טבעון) – קורס להקמת כוורת ביתית המועבר על ידי דבוראי החוקר שיטות גידול אלטרנטיביות, במטרה לעורר מודעות להכחדת הדבורים בטבע. בקורס מכירים את הסיבות להיעלמות הדבורים וכיצד ניתן להצילן, ולומדים לגדל דבורים בשיטה ביו – דינאמית. השיעורים מתקיימים במקומות שונים בארץ ואורכים בין ארבעה לשישה מפגשים. תכנית הלימוד כוללת הרצאות, צפייה בסרט ובסיור במכוורת בקריית טבעון.
פרנק ברנשטיין (פרדס חנה) – בעל מכוורת דבש אורגנית עם וותק של מעל ל-25 שנה מקיים קורס לגידול דבורים בשיטות מתחום החקלאות האורגנית המיועד למתחילים. כל משתתף מקבל כוורת ומטפל בה לאורך שנה, מפיק ממנה דבש ותוצרים נוספים כגון פרופוליס. השיעורים מתקיימים בימי שישי, אחת לשלושה שבועות.
רוצה לדעת יותר על גידול דבורים? רוצה שמוסדות הלימוד יחזרו אליך?
קמפוס ירוק ויפה המשמש מרכז מפגש חיוני בין הסטודנטים, ומסייע ביצירת קשרים בין אישיים חזקים בתקופת הלימודים. המרצים עושים את עבודתם נאמנה.
צריך פרטים על גידול דבורים?